***Izlaganje načelnice Odjeljenja za poslove rodne ravnopravnosti Ministarstva za ljudska i manjinska prava Biljane Pejović***

***Radionica na temu “Rodna ravnopravnost u medijima”***

***Podgorica, 11. decembar 2015. godine***

Poštovane učesnice i učesnici današne radionice, predstavnice/i medija, trenerice

* Zadovoljstvo mi je što danas imamo priliku da razgovarmo o temi “Rodna ravnopravnost u medijima”.
* Naša diskusija je prilika da se razmijene mišljenja o ovom bitnom pitanju, o pristupu medija kada se govori o rodnoj ravnopravnostima, o principima koje je neophodno poštovati i o načinima za najbolju promociju politike jednakih mogućnosti muškaraca i žena. Svakako je ovo način da čujemo da li i gdje postoje problemi, i na koji i na koji način ih djelotvorno rješavati.
* Jednakost muškaraca i žena je jedan od temeljnih principa EU
* Crna Gora je uspostavila pravni i institucionalni okvir i politike koje podržavaju unaprijeđenje ženskih prava i ostvarivanje politike rodne ravnopravnosti.
* Prije svega Ustavom Crne Gore je utvrđeno da država jemči ravnopravnost žene i muškaraca i razvija politiku jednakih mogućnosti.
* Prvi Zakon o rodnoj ravnopravnosti je donošen 2007., i to je bio prvi antdiskriminatorni zakon i njime je uređen način obezbjeđivanja i ostvarivanja prava po osnovu rodne ravnopravnosti. Izmjene i dopune ovog zakona su usvojene u Skupštini Crne Gore u junu ove godine. Vlada Crne Gore je usvojila Plan za postizanje rodne ravnopravnosti 2013-2017. godine. i to je dokument u kojem su aktivnosti politike rodne ravnopravnosti povezane sa ostalim razvojnim dokumentima, strategijama i politikama u Crnoj Gori. Takođe je pitanje rodne ravnopravnosti uključeno i u Akcioni plan za pregovaračko poglavlje 23 pravosuđe i temeljna prava i 19- socijalna politika i zapošljavanje.
* Zakon o rodnoj ravnopravnosti definiše da »Rodna ravnopravnost podrazumijeva ravnopravno učešće žena i muškaraca kao i lica drukčijih rodnih identiteta u svim oblastima javnog i privatnog sektora, jednak položaj i jednake mogućnosti za ostvarivanje svih prava i sloboda i korišćenje ličnih znanja i sposobnosti za razvoj društva, kao i ostvarivanje jednake koristi od rezultata rada.« Dakle govorimo o jednakim ulogama žena i muškaraca, bez ikakve diskriminacije, a pravo žena na jednak tretman predstavlja pre svega osnovno ljudsko pravo.
* Takođe se u ovom Zakonu kaže da „Mediji promovišu rodnu ravnopravnost kroz programsku koncepciju”, kao i da su “Organi, mediji, privredna društva, druga pravna lica i preduzetnici/ce dužni su da u svom radu koriste rodno osjetljivi jezik i da u aktima o zasnivanju radnog odnosa, odnosno ugovoru o radu, aktima o izboru, imenovanju, odnosno postavljenju, kao i u aktima o izboru u akademska zvanja, aktima o raspoređivanju i drugim aktima kojima se odlučuje o pravima i obavezama zaposlenih i drugim javnim ispravama i evidencijama, sve nazive radnih mjesta, zanimanja, zvanja i funkcija izražavaju u prirodnom rodu (muškom ili ženskom) lica na koje se ovi akti odnose”
* Izmjene Zakona u dijelu zabrane diskriminacije po osnovu pola usaglašene su sa važećim Zakonom o zabrani diskriminacije, i uspostavljena je direktna veza ovog zakona sa zakonima kojima se uređuje zabrana diskriminacije, kako bi se na adekvatniji i efikasniji način ostvarila zaštita svih lica koja su diskriminisana po osnovu pola, a što je još jedna od uočenih nedostajućih karika u dosadašnjim zakonskim rješenjima.
* Izmjenama smo između ostalog utvrdili i materijalne odredbe kojima se obezbjeđuje poštovanje rodno osjetljivog jezika i obavezno sprovođenje edukacija o rodnoj ravnopravnosti, što je omogućilo i uvođenje kaznenih odredbi za njihovo nepoštovanje.
* Konkretizovane su kaznene odredbe, koje uvode više prekršaja nego što je do sada to bio slučaj, a što je takođe u praksi bio jedan od najčešće kritikovanih segmenata Zakona o rodnoj ravnopravnosti.
* Sve navedeno su dobra zakonska rješenja u cilju stvaranja jednakih mogućnosti za učešće žena i muškaraca u svim oblastima društvenog života.
* Ali ni najbolja rješenja koja su data u bilo kojem zakonu ne vrijede bez njihove pune implementacije u praksi. A kako su poštovanje ljudskih prava i rodna ravnopravnost dio svakodnevnog života, svi smo bitni akteri promovisanja ovih vrijednosti u društvu.
* U tom smislu je u dijelu koji se tiče implementacije Zakona o rodnoj ravnopravnosti, pored svih relevantnih institucionalnih mehanizama različitih subjekata u društvu i NVO –sektora, veoma je bitna uloga medija.
* Ministarstvo za ljudska i manjinska prava u medijskom sektoru prepoznaje aktivnog učesnika čije djelovanje treba da bude usmjereno na eliminaciju diskriminacije uključujući i diskriminaciju po osnovu pola, kao i na poštovanju svih prava i obaveza koja se jednako odnose i na muškarce i na žene.
* Mediji su veoma moćan instrument koji može da pruži informacije prije svega o društvenim normama ponašanja, zatim o ljudskim pravima i slobodama, o politici jednakih mogućnosti i promovišu poštovanje ovih prava i zabranu njihovih kršenja.
* Neprimjereno izvještavanje o ženama u medijima se smatra diskriminacijom po osnovu pola.
* Koristeći odgovarajuću terminologiju i profesionalno radeći na promovisanju rodne ravnopeavnosti, mediji mogu u velikoj i značajnoj mjeri doprinijeti eliminaciji rodnih stereotipa i seksizma uopšte.
* U proteklom periodu imali smo intezivnu i želim naglasiti uspješnu saradnju sa medijima, koji su ispratili sve informacije koje im šaljemo i prisustvuju događajima koje organizuje Odjeljenje za poslove rodne ravnopravnosti Ministarstva za ljudska i manjinska prava. I na tome vam zahvaljujemo.
* Ono što je značajno je kontinuirana međusobna saradnja svih nadležnih organa i institucija, medija kao i nevladinog sektora u cilju postizanja što boljih rezultata na suzbijanju svih oblika diskriminacije, a samim tim i diskriminacije po osnovu pola, i promovisanju principa rodne ravnopravnosti.
* Vjerujem da je i današnja radionica doprinos tom cilju, i očekujem da svi zajedno i ubuduće radimo zajedno kako bi naša javnost bila informisana o značaju politike rodne ravnopravnosti.
* Zahvaljujem.